ai4bharat/Pralekha huggingface dataset:
ప్రధాన మంత్రి కార్యాలయం
సౌదీ అరేబియా యువరాజు మరియు ప్రధాని తో టెలిఫోన్ లో మాట్లాడిన ప్రధాన మంత్రి శ్రీ నరేంద్ర మోదీ
నేత లు అనేక ద్వైపాక్షిక, బహుపాక్షిక మరియు ప్రపంచ అంశాల ను సమీక్షించారు
సూడాన్ నుండి జెద్దా మీదు గా భారతదేశ వాసుల ను తరలించే సమయం లో సౌదీఅరేబియా వ్యక్తం చేసిన సమర్థన కు గాను యువరాజు శ్రీ మొహమ్మద్ బిన్ సల్ మాన్ కు ధన్యవాదాలుపలికిన ప్రధాన మంత్రి
త్వరలో జరుగనున్న హజ్ యాత్ర కు గాను తన శుభాకాంక్షల ను వ్యక్తం చేసినప్రధాన మంత్రి
ప్రస్తుతం జి20 కి భారతదేశం అధ్యక్షతవహిస్తూ ఉన్నందుకు భారతదేశాని కి పూర్ణ సమర్థన ను వ్యక్తంచేసిన యువరాజు శ్రీ మొహమ్మద్బిన్ సల్ మాన్
సౌదీ అరేబియా యువరాజు మరియు ప్రధాని శ్రీ మొహమ్మద్ బిన్ సల్ మాన్ బిన్ అబ్దుల్ అజీజ్ అల్ సౌద్ తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ లో మాట్లాడారు.
నేత లు ద్వైపాక్షిక సహకారాని కి సంబంధించిన పలు అంశాల ను సమీక్షించారు. అంతేకాక, పరస్పర హితం ముడిపడినటువంటి అనేక బహుపాక్షిక అంశాలను మరియు ప్రపంచ అంశాల పై వారి వారి అభిప్రాయాల ను కూడా ఒకరి దృష్టి కి మరొకరు తీసుకు వచ్చారు.
2023 వ సంవత్సరం ఏప్రిల్ లో సూడాన్ నుండి జెద్దా మీదు గా భారతదేశ పౌరుల ను స్వదేశానికి తిరిగి తీసుకు వచ్చే సందర్భం లో సౌదీ అరేబియా అందించిన గొప్ప సమర్థన కు గాను యువరాజు శ్రీ మొహమ్మద్ బిన్ సల్ మాన్ కు ధన్యవాదాల ను ప్రధాన మంత్రి వ్యక్తం చేశారు. త్వరలో ఆరంభం కానున్న హజ్ యాత్ర కు గాను ప్రధాన మంత్రి తన శుభాకాంక్షల ను కూడా వ్యక్తం చేశారు.
జి20 కి ప్రస్తుతం భారతదేశం అధ్యక్ష స్థానం లో ఉంటూ తన వంతు గా చేపడుతున్న కార్యక్రమాల కు యువరాజు శ్రీ మొహమ్మద్ బిన్ సల్ మాన్ పూర్ణ సమర్థన ను తెలియ శారు. తాను భారతదేశాన్ని సందర్శించడం కోసం ఆశపడుతున్నట్లు చెప్పారు.
పరస్పరం సంప్రదింపు లు జరుపుకొంటూ ఉండాలనే విషయం లో ఇద్దరు నేత లు సమ్మతి ని వ్యక్తం చేశారు.(
ప్రధాన మంత్రి కార్యాలయం
దేశ ఈశాన్య ప్రాంతం లో తాను గడిపిన రోజు యొక్క దృశ్యాల ను శేర్ సిన ప్రధానమంత్రి
ప్రధాన మంత్రి శ్రీ నరేంద్ర మోదీ నిన్నటి రోజు న దేశ ఈశాన్య ప్రాంతంలో గడిపిన రోజు యొక్క దృశ్యాల ను ఈ రోజు న శేర్ చేశారు. ఆయన మేఘాలయ లో మరియు నాగాలాండ్ లో కొత్త ప్రభుత్వాల పదవీ ప్రమాణ స్వీకార కార్యక్రమాల లో పాల్గొన్నారు. ఈ రోజు న ఆయన త్రిపుర లో ఉంటారు; అక్కడ ఆయన కొత్త ప్రభుత్వం యొక్క పదవీ ప్రమాణ స్వీకార కార్యక్రమం లో పాలుపంచుకోనున్నారు.
ప్రధాన మంత్రి ఒక ట్వీట్ లో -
‘‘ఈశాన్య ప్రాంతం లో నిన్నటి రోజు న ఒక విశిష్ట దినం తాలూకు దృశ్యాలు. ఈ రోజు న త్రిపుర లో కొత్త ప్రభుత్వం యొక్క పదవీప్రమాణ స్వీకార కార్యక్రమం లో పాల్గొనడానికని నేను అక్కడ కు వెళ్తున్నాను.’’ అని పేర్కొన్నారు.
ప్రధాన మంత్రి కార్యాలయం
సిఐఎస్ఎఫ్ స్థాపక దిన కవాతు ను మొట్టమొదటి సారి గా దిల్లీ కి వెలుపల నిర్వహించినందుకు సిఐఎస్ఎఫ్ ను ప్రశంసించిన ప్రధాన మంత్రి
దిల్లీ కి వెలుపల మొట్టమొదటి సారి సిఐఎస్ఎఫ్ స్థాపక దిన కవాతు ను నిర్వహించినందుకు సిఐఎస్ఎఫ్ ను ప్రధాన మంత్రి శ్రీ నరేంద్ర మోదీ ప్రశంసించారు.
దేశీయ వ్యవహారాల శాఖ కేంద్ర మంత్రి శ్రీ అమిత్ శాహ్ ట్వీట్ ను ప్రధాన మంత్రి శేర్ చేస్తూ ఒక ట్వీట్ లో -
‘‘దిల్లీ కి వెలుపల మొట్టమొదటి సారి సిఐఎస్ఎఫ్ స్థాపక దిన కవాతు ను నిర్వహించినందుకు సిఐఎస్ఎఫ్ ను నేను మెచ్చుకొంటున్నాను. అటువంటి నిర్ణయాలు భాగస్వామ్య తరహా పరిపాలన తాలూకు భావన ను ఇనుమడింప చేస్తాయి.’’ అని పేర్కొన్నారు.
అంతరిక్ష విభాగం
భారతదేశ ఉపగ్రహ-ఆధారిత నావిగేషన్ వ్యవస్థ, NavIC, దాని సేవా ప్రాంతంలో స్థానం ఖచ్చితత్వం మరియు లభ్యత పరంగా యునైటెడ్ స్టేట్స్ యొక్క జిపిఎస్ వలె మంచిదని ప్రభుత్వం పేర్కొంది
భూమి, గాలి, సముద్రం మరియు విపత్తు నిర్వహణలో నావిగేషన్లో నావిక్ సహాయపడుతుంది: డాక్టర్ జితేంద్ర సింగ్
నావిక్ ఉపగ్రహాలను 36,000 కిలోమీటర్ల ఎత్తులో, జిపిఎస్ ఉపగ్రహాలను 20,000 కిలోమీటర్ల ఎత్తులో ఉంచినట్లు తెలిపిన మంత్రి
భారతదేశ ఉపగ్రహ-ఆధారిత నావిగేషన్ వ్యవస్థ, NavIC, దాని సేవా ప్రాంతంలో స్థానం ఖచ్చితత్వం మరియు లభ్యత పరంగా యునైటెడ్ స్టేట్స్ యొక్క జిపిఎస్ వలె మంచిదని ప్రభుత్వం పేర్కొంది
రాజ్యసభలో ఒక ప్రశ్నకు శాస్త్ర సాంకేతిక శాఖ , భూ శాస్త్ర సహాయ , ప్రధానమంత్రి కార్యాలయం, ప్రజా ఫిర్యాదులు, పెన్షన్లు, అణుశక్తి, అంతరిక్ష శాఖల సహాయ మంత్రి డాక్టర్ జితేంద్ర సింగ్ సమాధానమిస్తూ ,
NavIC భూమి, గాలి, సముద్రం మరియు విపత్తు నిర్వహణలో నావిగేషన్లో సహాయపడుతుంది.
NavIC ఉపగ్రహాలు యునైటెడ్ స్టేట్స్ యొక్క GPS కంటే ఎక్కువ కక్ష్యలో ఉంచబడ్డాయి. NavIC ఉపగ్రహాలు సుమారు 36,000 కి.మీ ఎత్తులో జియో స్టేషనరీ ఆర్బిట్  & జియోసింక్రోనస్ ఆర్బిట్ లో ఉంచబడ్డాయి; GPS ఉపగ్రహాలను మీడియం ఎర్త్ ఆర్బిట్ లో దాదాపు 20,000 కి.మీ ఎత్తులో ఉంచుతారు.
NavIC ద్వంద్వ ఫ్రీక్వెన్సీ బ్యాండ్లను ఉపయోగిస్తుంది, ఇది రెండు ఫ్రీక్వెన్సీలను ఏకకాలంలో ఉపయోగించడం ద్వారా వాతావరణ లోపాలను సరి చేయడానికి వీలు కల్పించడం ద్వారా ద్వంద్వ ఫ్రీక్వెన్సీ రిసీవర్ల యొక్క ఖచ్చితత్వాన్ని మెరుగుపరుస్తుంది. ఇది మెరుగైన విశ్వసనీయత మరియు లభ్యతలో కూడా సహాయపడుతుంది ఎందుకంటే ఫ్రీక్వెన్సీ నుండి వచ్చే సిగ్నల్ పొజిషనింగ్ అవసరానికి సమానంగా ఉపయోగపడుతుంది.
ప్రారంభ సమయంలో, రక్షణ మరియు వాణిజ్య సంస్థలు సహా కీలకమైన జాతీయ అనువర్తనాల అవసరాలను తీర్చడానికి స్వదేశీయంగా అభివృద్ధి చేయబడిన ఉపగ్రహ నావిగేషన్ సిస్టమ్ భావన చేయబడింది. అందువల్ల కవరేజ్ ప్రాంతం భారత భూభాగం మరియు చుట్టుపక్కల 1500 కి.మీ భారత సరిహద్దులను కవర్ చేయడానికి రూపొందించబడింది. క్లిష్టమైన జాతీయ అప్లికేషన్ల అవసరాలు కాలానుగుణంగా అభివృద్ధి చెందుతాయి మరియు కవరేజ్ కోణం తో సహా ఈ అవసరాలను తీర్చడానికి నిరంతరం ప్రయత్నాలు జరుగుతాయి.
(Visitor Counter : 155
ప్రధాన మంత్రి కార్యాలయం
క్లైమేట్ యాంబిషన్ సమిట్ కు ప్రధాన మంత్రి ఇచ్చిన సందేశం పాఠం
శ్రేష్ఠులారా,
ఈ శిఖర సమ్మేళనం ప్యారిస్ ఒప్పందానికి అయిదో వార్షికోత్సవాన్ని సూచిస్తోంది. ప్యారిస్ ఒప్పందం జల వాయు పరివర్తన కు వ్యతిరేకంగా మనం చేస్తున్న పోరాటం లో అత్యంత మహత్త్వాకాంక్షతో కూడిన చర్య గా ఉంది. ఈ రోజు న మనం మన లక్ష్యాన్ని మరింత ఉన్నతంగా నిర్దేశించుకోవాలని ప్రయత్నిస్తున్నాము. మనం గతంలో ఏమి జరిగిందనే దానిని మరచిపోకూడదు. మనం మన ఆకాంక్షలను సవరించుకోవడం ఒక్కటే కాదు, మనం ఇప్పటికే నిర్దేశించుకొన్న లక్ష్యాలతో మన కార్యసాధనలను పోల్చి సమీక్షించుకోవలసిన అవసరం ఉంది. అలా చేసినప్పుడే భావి తరాల వారి కోసం మనం చెప్పే మాటలకు విశ్వసనీయత దక్కుతుంది.
శ్రేష్ఠులారా,
భారతదేశం తన ప్యారిస్ ఒప్పంద లక్ష్యాలను సాధించే మార్గంలో పయనిస్తూ ఉండడమే కాకుండా వాటిని సాధించే విషయంలో అంచనాలను అధిగమించనుంది కూడా. మేము మా ఉద్గారాల తీవ్రత ను 2005వ సంవత్సరం స్థాయిల కంటే 21 శాతం మేరకు తగ్గించాము. మా సౌర సామర్థ్యం 2014వ సంవత్సరం లో గల 2.63 గీగావాట్స్ నుంచి, 2020వ సంవత్సరంలో 36 గీగావాట్స్ కు పెరిగింది. మా నవీకరణయోగ్య శక్తి సామర్థ్యం ప్రపంచం లో నాలుగో అతి పెద్ద సామర్థ్యంగా ఉంది.
అది 2022వ సంవత్సరం కంటే ముందుగానే 175 గీగావాట్స్ కు చేరుకోనుంది. మరి, మేము ప్రస్తుతం మరింత మహత్వాకాంక్ష తో కూడిన లక్ష్యాన్ని కూడా నిర్దేశించుకొన్నాము. అది ఏమిటంటే, 2030వ సంవత్సరానికల్లా 450 గీగావాట్స్ సామర్థ్యం కలిగివుండే నవీకరణయోగ్య శక్తి ని సాధించుకోవడం అనేదే. మేము మా వన కవచాన్ని విస్తరించుకోవడంలోను, మా జీవ వైవిధ్యాన్ని పరిరక్షించుకోవడంలోను సఫలం అయ్యాము. అంతేకాకుండా, ప్రపంచ వేదిక మీద భారతదేశం రెండు ప్రధానమైన కార్యక్రమాలకు కూడా మార్గదర్శి గా నిలచింది. ఆ రెండు కార్యక్రమాలలో..:
• ఒకటోది అంతర్జాతీయ సౌర కూటమి  కాగా,
• రెండోది విపత్తుల ను తట్టుకొని నిలచే మౌలిక సదుపాయాల కల్పన కు ఉద్దేశించిన సంకీర్ణం  ల స్థాపన.
శ్రేష్ఠులారా,
2047వ సంవత్సరంలో, భారతదేశం ఒక ఆధునికమైన, స్వతంత్ర దేశం గా 100 సంవత్సరాల వేడుక ను జరుపుకోనుంది. ఈ భూ గ్రహం లోని నా తోటి నివాసులు అందరికీ, ఈ రోజు న నేను ఒక పవిత్రమైన వాగ్దానాన్ని చేస్తున్నాను. శత వర్ష భారతదేశం తన స్వీయ లక్ష్యాలను సాధించడం ఒక్కటే కాకుండా, మీ అంచనాలను అధిగమిస్తుంది కూడా అనేదే ఆ వాగ్దానం.
మీకు ఇవే ధన్యవాదాలు.
(
మహిళా, శిశు అభివృద్ధి మంత్రిత్వ శాఖ
ప్రధానమంత్రి రాష్ట్రీయ బాల పురస్కార దరఖాస్తులకు ఆఖరు తేదీ 31 అక్టోబర్ 2022
ప్రధానమంత్రి రాష్ట్రీయ బాల పురస్కారలకు దరఖాస్తు చేసుకునే తేదీని 30 సెప్టెంబర్ 2022 నుంచి 31 సెప్టెంబర్ 2022 సాయంత్రం 5.00 గంటల వరకు మహిళా శిశు సంక్షమ అభివృద్ధి  మంత్రిత్వ శాఖ పొడిగించింది. నూతన నేషనల్ అవార్డ్స్ పోర్టల్  పని చేస్తోందని సాధారణ ప్రజలకు తెలియచేయడం జరుగుతోంది.
ప్రధానమంత్రి రాష్ట్రీయ బాల్ పురస్కార్, 2023 నమోదు చేసుకొని, దరఖాస్తు చేసుకోవాలనుకుంటున్న దరఖాస్తు దారులు నేషనల్ అవార్డ్స్ పోర్టల్  పై చేసుకోవలసిందిగా విజ్ఞప్తి చేయడమైంది. ఇది పాత పిఎంఆర్పిబి పోర్టల్  అంటే https://nca-wcd.nic.in/ పై ఇప్పటికే దరఖాస్తు చేసుకున్నవారికి కూడా వర్తిస్తుంది.
సాంఘిక న్యాయం, మరియు సాధికారత మంత్రిత్వ శాఖ
12 సెప్టెంబర్ 2022న ఎన్సిసి క్యాడెట్లతో సమావేశం, మాదక ద్రవ్యాల దుర్వినియోగానికి వ్యతిరేకంగా ప్రతిజ్ఞ ఈ సమావేశానికి సంయుక్తంగా అధ్యక్షత వహించనున్న కేంద్ర రక్షణ మంత్రి శ్రీ రాజ్నాథ్ సింగ్, కేంద్ర సామాజిక న్యాయం & సాధికారత మంత్రి డాక్టర్ వీరేంద్ర కుమార్
దేశవ్యాప్తంగా ఉన్న మొత్తం 17 ఎన్సిసి రాష్ట్ర డైరెక్టొరేట్లతో పాటు, ఎన్సిసి క్యాడెట్లు, యువత ఈ కార్యక్రమంలో ప్రత్యక్ష ప్రసారం ద్వారా పాల్గొంటారని అంచనా
యువతకు మాదక ద్రవ్యాల ప్రమాదకరమైన దుష్ప్రభావాలను తెలియ చేయడంతో పాటుగా యువతలో ఎన్సిసి చూపుతున్న విస్త్రత ప్రభావాన్ని గుర్తించాల్సిన తక్షణ అవసరాన్ని పరిగణనలోకి తీసుకుని, ఎన్సిసి కేబెట్లతో భేటీ, మాదక ద్రవ్యాల దుర్వినియోగానికి వ్యతిరేకంగా సామూహిక ప్రతిజ్ఞ కార్యక్రమాన్ని 12 సెప్టెంబర్ 2022న న్యూఢిల్లీలోని డాక్టర్ అంబేడ్కర్ ఇంటర్నేషనల్ సెంటర్ లోని భీమ్ ఆడిటోరియంలో సామాజిక న్యాయం & సాధికారత మంత్రిత్వ శాఖ నిర్వహించనుంది.
ఈ చర్చా కార్యక్రమానికి కేంద్ర రక్షణ మంత్రి శ్రీ రాజ్నాథ్ సింగ్, కేంద్ర సామాజిక న్యాయం & సాధికారత మంత్రి డాక్టర్ వీరేంద్ర కుమార్ సంయుక్తంగా అధ్యక్షత వహించనున్నారు. దేశంలోని ఎన్సిసి 17 రాష్ట్ర డైరెక్టొరేట్లు ఈ కార్యక్రమంలో ప్రత్యక్ష ప్రసారం ద్వారా పాల్గొననున్నాయి.
రాష్ట్రాల సంక్షేమ శాఖ ప్రధాన కార్యదర్శులు, డాక్టర్ అంబేడ్కర్ చైర్ విద్యా సంస్థలు, విద్యా సంస్థలకు చెందిన విద్యార్ధులను ఈ కార్యక్రమానికి ఆన్లైన్లో హాజరుకావలసిందిగా కోరారు. తమ తమ జిల్లాలలోని ఎన్సిసి క్యాడెట్లు, యువత ఈ భేటీలో పాల్గొనడం, కార్యక్రమాన్ని వీక్షించడం, ప్రతిజ్ఞ చేయడం వంటి కార్యక్రమాలను సులభతరం చేయాలని జిల్లా కలెక్టర్లందరూ చర్యలు తీసుకోవాలని కోరారు. దేశవ్యాప్తంగా ఉన్న వేలమంది ఎన్సిసి కడెట్లు, యువత ఈ కార్యక్రమంలో పాల్గొంటారని అంచనా.
మాదక ద్రవ్యాల డిమాండ్ను తగ్గించేందుకు భారత ప్రభుత్వంలో సామాజిక న్యాయం & సాధికారత విభాగం నోడల్ విభాగం. యువత, పిల్లలు, సమాజంలో అవగాహనను సృష్టించేందుకు నషా ముక్త భారత్ అభియాన్ ను గుర్తించిన 272 జిల్లాలలో 15 ఆగస్టు 2020న భారత ప్రభుత్వం ప్రారంభించింది. ఇప్పటి వరకూ 3 కోట్ల మంది యువత, 2 కోట్లమంది మహిళలు, 1.59 లక్షల విద్యా సంస్థలు సహా 8 కోట్లమందికి పైగా ఇప్పటివరకూ ఎన్ఎంబిఎలో భాగం అయ్యాయి.
ఎన్సిసి కేడెట్ల చురుకైన భాగస్వామ్యంతో నషా ముక్త్ భారత్ లక్ష్యాన్ని సాధించేందుకు సామజిక న్యాయం & సాధికారత విభాగం ఈ అభియాన్ను నూతన శిఖరాలకు తీసుకువెడుతుందని భావిస్తున్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
సంపూర్ణ డిజిటల్ వేదిక  వేదికగా భారత్ 200 కోట్ల వ్యాక్సిన్ డోస్ లు ఇచ్చి ప్రపంచం మొత్తాన్ని ఆశ్చర్యంలో ముంచెత్తింది, సంపన్న దేశాలు కూడా దీన్ని ఊహించలేదు : డాక్టర్ జితేంద్ర సింగ్
జమ్ము-కశ్మీర్ లో మొట్టమొదటి ‘‘డాక్టర్ ఆన్ వీల్’’ పేరిట ఉచిత టెలీమెడిసిన్ స్టార్టప్ మొబైల్ శిబిరం ప్రారంభించిన డాక్టర్ జితేంద్ర సింగ్
ఈ టెలీమెడిసిన్ మొబైల్ సర్వీస్ పూర్తి శరీర చెకప్ లు నిర్వహిస్తుంది; ఆ తర్వాత దాన్ని సూపర్ స్పెషాలిటీ వైద్యుడు పరిశీలించి, మరో ప్రముఖ వైద్యుడు ప్రిస్ర్కిప్షన్ ఇస్తాడు : డాక్టర్ జితేంద్ర సింగ్
బిల్లావర్ లో ప్రారంభమైన ఈ ఉచిత టెలీమెడిసిన్ సదుపాయం ‘అందుబాటు, లభ్యత, సరసమైన ధర’ వంటి సమస్యలను పరిష్కరిస్తుంది. : డాక్టర్ జితేంద్ర సింగ్
నేడు దేశంలో అందిస్తున్న టెలీ మెడిసిన్ సేవలు ప్రపంచంలో అందిస్తున్నఇతర టెలీమెడిసిన్ సేవలకు స మానంగా ఉన్నాయి; రాబోయే రోజుల్లో అడ్వాన్స్ డ్ రోబోటిక్ సర్జరీలు కూడా టెలీమెడిసిన్ సేవలు అందిస్తాయి : డాక్టర్ జితేంద్ర సింగ్
ప్రధానమంత్రి శ్రీ నరేంద్ర మోదీ నాయకత్వంలో భారతదేశం సంపూర్ణ డిజిటల్ వేదిక  సహాయంతో 220 కోట్ల కోవిడ్ వ్యాక్సిన్ డోస్ లు అందించి ప్రపంచం మొత్తాన్ని ఆశ్చర్యపరిచిందని, సంపన్న దేశాలు కూడా ఈ విజయాన్ని ఊహించనైనా లేదని కేంద్ర సైన్స్ అండ్ టెక్నాలజీ శాఖ సహాయ  మంత్రి; ఎంఓఎస్ పిఎంఓ, సిబ్బంది వ్యవహారాలు, ప్రజా ఫిర్యాదులు, పింఛన్లు, అణు ఇంధనం, అంతరిక్ష శాఖల సహాయమంత్రి డాక్టర్ జితేంద్ర సింగ్ బిల్లావర్ లోని మండ్లి బ్లాక్ లో ‘‘డాక్టర్ ఆన్ వీల్స్’’ పేరిట ఉచిత టెలీమెడిసిన్ స్టార్టప్ మొబైల్ శిబిరాన్ని ప్రారంభించిన అనంతరం డాక్టర్ జితేంద్ర సింగ్ ప్రసంగించారు.
ఒక ప్రభుత్వేతర సంస్థ జమ్ము-కశ్మీర్ లో మొట్టమొదటి తరహాలో అందిస్తున్న మొబైల్ టెలీ మెడిసిన్ సర్వీస్ 3వ దశ ఇదని డాక్టర్ జితేంద్ర సింగ్ చెప్పారు. తొలి దశలో దోడా జిల్లాలోని మారుమూల ప్రాంతమైన గండోలో 60కి పైగా గ్రామాలకు విస్తరించిందని, రెండో దశలో అంతర్జాతీయ సరిహద్దు వెంబడి కథువా జిల్లాలో గతంలో వైద్య సర్వీసుల నిరాకరణకు గురైన సుదూర గ్రామాలకు విస్తరించిందని ఆయన తెలిపారు.
ఉత్తర భారత, దక్షిణ భారతదేశ ప్రాంతాలకు చెందిన రెండు స్టార్టప్ గ్రూప్ లు బిల్లావర్ జిల్లాలోని మండ్లిలో నేడు ఉచిత టెలీమెడిసిన్ మొబైల్ సేవలు ప్రారంభించాయని మంత్రి తెలిపారు.
బిల్లావర్ లో ప్రారంభమైన ఈ ఉచిత టెలీమెడిసిన్ సేవ వైద్య సేవల ‘అందుబాటు, లభ్యత, సరసమైన ధర’ వంటి సమస్యలను తొలగిస్తుందని డాక్టర్ జితేంద్ర సింగ్ చెప్పారు. సేవల్లో నాణ్యత, వైద్యులు-సహాయం, దూర ప్రయాణం, కన్సల్టేషన్/చికిత్స వ్యయాలు వంటి మూడు అవరోధాలను దృష్టిలో ఉంచుకుని ఈ సదుపాయం ద్వారా సమర్థవంతంగా పరిష్కరించారని ఆయన చెప్పారు. సాధారణంగా అయితే ఒక మెట్రో ఆస్పత్రిలో ఇలాంటి సేవలకు భారీ వ్యయాలు కావడమే కాకుండా రెండు, మూడు వారాలైనా వ్యవధి పడుతుంది. ఈ తరహా ఉచిత టెలీమెడిసిన్ మొబైల్ శిబిరం బలహీనమైన సామాజిక-ఆర్థిక నేపథ్యం గల వారు ఎదుర్కొంటున్న సమస్యలను పరిష్కరిస్తుందని డాక్టర్ జితేంద్ర సింగ్ అన్నారు.
భారతదేశం నేడు సాంకేతికంగా అత్యంత అభివృద్ధి చెందిన దేశాలతో సమానంగా ఉన్నదని చెబుతూ ఈ టెలీ మెడిసిన్ సేవలు కూడా ప్రపంచంలోని ఏ దేశంలో అందిస్తున్న టెలీ మెడిసిన్ సేవలతో అయినా సమానంగా ఉన్నాయని డాక్టర్ జితేంద్ర సింగ్ తెలిపారు. భవిష్యత్తులో టెలీ మెడిసిన్ సేవల ద్వారా రోబోటిక్ సర్జరీలు కూడా నిర్వహిస్తారన్నారు.
తమ ప్రభుత్వం పేదల అనుకూల ప్రభుత్వం కావడం వల్ల ఇలాంటి ఉచిత టెలీమెడిసిన్ మొబైల్ సర్వీసులు ప్రధానమంత్రి శ్రీ నరేంద్ర మోదీ ‘‘సేవ, సమర్పణ్, స్టార్టప్’’ మంత్రాన్ని అనుసరిస్తూ బలహీనమైన సామాజిక-ఆర్థిక నేపథ్యం గల వారికి అసాధారణ వైద్య సదుపాయాలు అందిస్తున్నాయని డాక్టర్ జితేంద్ర సింగ్ తెలిపారు.
పౌర విమానయాన మంత్రిత్వ శాఖ
అకాసా ఎయిర్ కి చెందిన ముంబై నుండి అహ్మదాబాద్ మొదటి విమానానికి శ్రీ జ్యోతిరాదిత్య ఎం. సింధియా జెండా ఊపారు.
భారతదేశ పౌర విమానయాన పరిశ్రమ ప్రజాస్వామ్యీకరణను చూస్తోంది: శ్రీ సింధియా
వచ్చే నాలుగేళ్లలో దేశంలో 40 కోట్ల మంది విమాన ప్రయాణికులను చేరుకోవాలని అంచనా వేస్తోంది: శ్రీ సింధియా
పౌర విమానయాన శాఖ మంత్రి శ్రీ జ్యోతిరాదిత్య ఎం. సింధియా మరియు పౌర విమానయాన శాఖ సహాయ మంత్రి  వి కె సింగ్ ఈరోజు ముంబై నుండి అహ్మదాబాద్కు మొదటి అకాస ఎయిర్  విమానాన్ని ప్రారంభించారు.
శ్రీ సింధియా, పౌర విమానయాన మంత్రిత్వ శాఖ, జనరల్  వి.కె. సింగ్  శ్రీ రాజీవ్ బన్సల్, కార్యదర్శి, ఎం ఓ సి ఎ లతో కలిసి ఢిల్లీ లో ముంబై నుండి, ఆగస్ట్ 07, ఆదివారం ఉదయం 10:05 గంటలకు ఛత్రపతి శివాజీ మహారాజ్ అంతర్జాతీయ విమానాశ్రయం  నుండి బయలుదేరిన అకాసా ఎయిర్ మొదటి విమానానికి జెండా ఊపారు. ఎం ఓ సి ఎ సహ కార్యదర్శి శ్రీమతి ఉషా పాధీ, అకాస ఎయిర్ వ్యవస్థాపకుడు శ్రీ రాకేష్ ఝున్ఝున్వాలా, శ్రీమతి రేఖ జున్జున్వాలా మరియు ఆకాసా ఎయిర్ సీఈఓ మరియు వ్యవస్థాపకుడు శ్రీ వినయ్ దూబే, సహ వ్యవస్థాపకుడు మరియు సీనియర్ వైస్ ప్రెసిడెంట్ నీలు ఖత్రి అకాస ఎయిర్ కూడా ఈ కార్యక్రమంలో పాల్గొన్నారు.
ఈ కార్యక్రమంలో శ్రీ జ్యోతిరాదిత్య ఎం. సింధియా మాట్లాడుతూ “ఈరోజు ప్రారంభమైన విమానం భారతదేశంలోని పౌర విమానయాన చరిత్రలో ఒక నవోదయం. ప్రధానమంత్రి దూరదృష్టి, లక్ష్యశుద్ధి మరియూ ఉత్సాహం కారణంగానే భారతదేశంలో మొదటిసారిగా పౌర విమానయాన ప్రజాస్వామ్యాన్ని మనం చూశాము.
ఇంతకుముందు పౌర విమానయానం చాలా ఖరీదైన ఉన్నత వర్గాలవారికి చెందిన పరిశ్రమ గా పరిగణించబడేది, కానీ ఇప్పుడు ప్రధాని భవిష్యదృష్టి కారణంగా గత ఎనిమిదేళ్లుగా చేరువ,అందుబాటు ధర, లభ్యత పరంగా మనం ఇంతకు ముందెన్నడూ చూడని పరివర్తనను చూస్తున్నాము. ఈ కొత్త నేపథ్యంలో నేను ఆకాశ ఎయిర్ని స్వాగతించాలనుకుంటున్నాను. రాబోయే రోజుల్లో ఆకాశ ఎయిర్ ఖచ్చితంగా తనదైన ముద్ర ను బలంగా వేస్తుందని నేను చాలా నమ్మకంగా ఉన్నాను".
“గత ఎనిమిదేళ్లలో భారతదేశ పౌర విమానయాన పరిశ్రమ ప్రధాని మోదీ నాయకత్వంలో పూర్తిగా రూపాంతరం చెందింది. ఉడాన్ పథకం కింద, మేము 1000 మార్గాలకు వెళ్లాలనే లక్ష్యంలో, ఇప్పటికే 425 మార్గాలను చేరుకున్నాం. 100 విమానాశ్రయాల లక్ష్యం లో 68 కొత్త విమానాశ్రయాలు వచ్చాయి. వచ్చే 4 సంవత్సరాల్లో భారతదేశంలో పౌర విమానయాన శాఖ ద్వారా 40 కోట్ల మంది ప్రయాణికులు విమానయానం చేస్తారని మేము ఆశిస్తున్నాము. రైలు రవాణా రోడ్డు రవాణాతో పాటు పౌర విమానయానం భారతదేశంలో రవాణాకు మరో మార్గం గా అవతరించే రోజు ఎంతో దూరంలో లేదు అని మంత్రి చెప్పారు.
పౌర విమానయాన శాఖ సహాయ మంత్రి  డాక్టర్ వికె సింగ్  కూడా అకాసా ఎయిర్ను అభినందించారు. మహారాష్ట్ర ఉప ముఖ్యమంత్రి శ్రీ దేవేంద్ర ఫడ్నవీస్ వీడియో సందేశం ఇచ్చారు.
ముంబైలో కార్పొరేట్ ప్రధాన కార్యాలయం గల అకాసా ఎయిర్ 7వ షెడ్యూల్ ఎయిర్లైన్ కు బోయింగ్ మ్యాక్స్ - 8 ఎయిర్క్రాఫ్ట్ ఉంది. దీనిని ఎస్ ఎన్ వి ఏవియేషన్ బ్రాండ్ పేరుతో వ్యవహరిస్తారు. అకాసా ఎయిర్ అన్ని ఎకానమీ సీట్లతో తక్కువ ధర తో ఒక విమానం వున్న కారియర్ . అకాసా ఎయిర్ తన కార్యకలాపాలను వచ్చే ఐదేళ్లలో 72 విమానాలకు విస్తరించాలని యోచిస్తోంది, ఇది భారతదేశంలో దేశీయ విమానయాన సేవలను గణనీయంగా పెంచుతుంది.
మంత్రిమండలి
ఇంటర్ నేశనల్ సివిల్ ఏవియేశన్ , 1944 లో సవరణల కు సంబంధించిన ఆర్టికల్ 3 బిఐఎస్, ఆర్టికల్ 50  మరియు ఆర్టికల్ 56 లతోముడిపడ్డ మూడు ప్రోటోకాల్స్ ను ధ్రువపరచడానికి ఆమోదాన్ని తెలియజేసిన మంత్రిమండలి
ఇంటర్ నేశనల్ సివిల్ ఏవియేశన్ , 1944 లో సవరణల కు సంబంధించినటువంటి ఆర్టికల్ 3 బిఐఎస్, ఆర్టికల్ 50  మరియు ఆర్టికల్ 56 లతో ముడిపడ్డ మూడు ప్రోటోకాల్స్ ను ధ్రువపరచడానికి గౌరవనీయ ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదాన్ని తెలియ జేసింది.
శికాగో కన్ వెన్శన్ లోని ఆర్టికల్స్ ఒప్పందాల ను కుదుర్చుకునేటటువంటి అన్ని దేశాల యొక్క విశేష అధికారాల ను మరియు కర్తవ్యాల ను నిశ్చయపరచడం తో పాటు అంతర్జాతీయ ఐసిఎఒ స్టాండర్డ్ స్ ఎండ్ రెకమండెడ్ ప్రాక్టీసెస్  ను అవలంభించేందుకు సైతం ప్రోత్సహిస్తాయి.
గడచిన 78 సంవత్సరాల కాలం లో, శికాగో కన్ వెన్శన్ లో కొన్ని సవరణ లు జరిగాయి. ఆయా సవరణల కు భారతదేశం ఎప్పటికప్పుడు అనుమోదాన్ని తెలియజేస్తూ వచ్చింది. ఇంటర్ నేశనల్ సివిల్ ఏవియేశన్ ‘‘శికాగో కన్ వెన్శన్’, 1944 లో సవరణల కు సంబంధించి ఈ క్రింద ప్రస్తావించినటువంటి మూడు ప్రోటోకాల్స్ ను ధ్రువపరచేందుకు కు ఆమోదాన్ని ఇవ్వడమైంది:
i. శికాగో కన్ వెన్శన్, 1944 లో ఆర్టికల్ 3 బిఐఎస్ ను ప్రవేశపెట్టడాని కి సంబంధించిన ప్రోటోకాల్.. ఇది నింగి లో విహరిస్తున్నటువంటి పౌర విమానాల కు వ్యతిరేకం గా ఆయుధాల ప్రయోగాని కి పాల్పడకుండా సభ్యత్వ దేశాల ను అడ్డుకోవడానికి లక్షించింది. ;
i. శికాగో కన్ వెన్శన్ 1944 లో గల ఆర్టికల్ 50  ను సవరించడాని కి ఉద్దేశించినటువంటి ప్రోటోకాల్.. ఇది ఐసిఎఒ కౌన్సిల్ యొక్క శక్తి ని 36 నుండి 40 కి పెంచేందుకు తోడ్పడుతుంది; ; మరియు
ii. శికాగో కన్ వెన్శన్ 1944 లో గల ఆర్టికల్ 56 ను సవరించడాని కి సంబంధించిన ప్రోటోకాల్.. ఇది ఎయర్ నేవిగేశన్ కమిశన్ యొక్క శక్తి ని 18 నుండి 21 కి పెంచేందుకు ఉద్దేశించినటువంటిది. .
ఈ ధ్రువపరచడం అనేది కన్ వెన్శన్ ఆన్ ఇంటర్ నేశనల్ సివిల్ ఏవియేశన్ లో నిహితమైనటువంటి సిద్ధాంతాల కు భారతదేశం కట్టుబడి ఉంటుంది అని పునరుద్ఘాటిస్తుంది. అంతేకాకుండా, ఈ అనుమోదం భారతదేశాని కి అంతర్జాతీయ పౌర విమానయానాని కి సంబంధించిన వ్యవహారాల లో మరింత మహత్వపూర్ణమైనటువంటి భూమిక ను నిర్వహించడం కోసం మెరుగైన సంభావనల ను మరియు అవకాశాల ను అందిస్తుంది.
ఆరోగ్య, కుటుంబ సంక్షేమ మంత్రిత్వ శాఖ
దేశంలో నిర్వహించిన 4.33 కోట్ల కోవిడ్ పరీక్షలలో 1.22 కోట్లకుపైగా పరీక్షలు గత రెండు వారాలలో నిర్వహించినవే.
గత 24 గంటలలో 10 లక్షలకు పైగా కోవిడ్ పరీక్షల నిర్వహణ
22 రాష్ట్రాలు, కేంద్ర పాలిత ప్రాంతాలలో జాతీయ సగటు కంటే మెరుగైన టిపిఎం
కేంద్ర ప్రభుత్వం వ్యూహాత్మకంగా అనుసరిస్తున్న పరీక్షించు, గుర్తించు, చికిత్స అందించు విధాన మార్గనిర్దేశంలో భాగంగా రాష్ట్రాలు, కేంద్ర పాలిత ప్రాంతాలు పెద్ద ఎత్తున పరీక్షలు నిర్వహిస్తున్నాయి. పెద్ద సంఖ్యలో పరీక్షలు నిర్వహిస్తున్నందువల్ల కోవిడ్ బాధితులను తొలి దశలోనే గుర్తించి వారికి సత్వరం చికిత్స అందించడానికి వీలు కలుగుతోంది. దీనితో దేశంలో కోవిడ్ నుంచి కోలుకుంటున్న వారి సంఖ్య పెరుగుతోంది. దేశంలో మొత్తం పరీక్షలు ఈరోజుకు 4.3 కోట్ల దాటాయి.  ఇందులో 1,22,66,514 పరీక్షలు గత రెండు వారాలలోనే నిర్వహించినవే.
రాష్ట్రాలు, కేంద్రపాలిత ప్రాంతాలు తమ పరీక్షల సామర్ద్యాన్ని గణనీయంగా పెంచుకుంటున్నాయి. గరిష్ఠస్థాయిలో పరీక్షలు నిర్వహిస్తూ మొత్తం పరీక్షల సంఖ్య పెరిగేందుకుతోడ్పడుతున్న రాష్ట్రాలలో తమిళనాడు, ఉత్తరప్రదేశ్,మహారాష్ట్రతోపాటు మరికొన్ని రాష్ట్రాలు ఉన్నాయి. ఈ మూడు రాష్ట్రాల పరీక్షలు, మొత్తం పరీక్షలలో 34 శాతం వరకు ఉ న్నాయి.
దేశంలో రోజుకు నిర్వహించే పరీక్షల సామర్ధ్యం 10 లక్షలు దాటింది. గత 24 గంటలలో 10,16,920 పరీక్షలు నిర్వహించారు. వారపు పరీక్షల సగటు సంఖ్య క్రమంగా పెరుగుతూ వస్తోంది. వారపు సగటుపరీక్షలు జనవరి 2020 మొదటి వారం నుంచి ఇప్పటి వరకు నాలుగు రెట్లు పెరిగాయి. పరీక్షల నిర్ధారణ ప్రయోగశాలల నెట్వర్కును విస్తరించడం, దేశవ్యాప్తంగా సులభతర పరీక్షలకు ఏర్పాట్లు చేయడం వల్ల పరీక్షల సంఖ్య గణనీయంగా పెరిగింది. ప్రతి పది లక్షలకు పరీక్షల సంఖ్య  గణనీయంగా పెరిగి 31,394 కుచేరింది. 22 రాష్ట్రాలు, కేంద్ర పాలిత ప్రాంతాలు జాతీయ సగటు కంటే మెరుగైన టిపిఎం కలిగి ఉన్నాయి. గోవా, ఢిల్లీ, ఆంధ్రప్రదేశ్, తమిళనాడు లు రోజువారీ పరీక్షలను గరిష్ఠస్థాయిలో నిర్వహిస్తున్నాయి.
కోవిడ్ -19 కి సంబంధించి తాజా , అధీకృత సమాచారం , దీనికి సంబంధించిన సాంకేతిక అంశాలు, మార్గదర్శకాలు, ఇతర సూచనల కోసం క్రమం తప్పకుండా గమనించండి : https://www.mohfw.gov.in/,@MoHFW_INDIA .
కోవిడ్ -19 కి సంబంధించి సాంకేతిక అంశాలపై తమ ప్రశ్నలను technicalquery.covid19[at]gov[dot]in ఈమెయిల్కు పంపవచ్చు. ఇతర ప్రశ్నలను ncov2019[at]gov[dot]in కు అలాగే @CovidIndiaSeva కు పంపవచ్చు
కోవిడ్ -19పై ఏవైనా ప్రశ్నలకు సమాధానాల కోసం కేంద్ర ఆరోగ్య,కుటుంబ సంక్షేమ మంత్రిత్వశాఖ హెల్ప్లైన్ నెంబర్ : +91-11-23978046 లేదా 1075  కు ఫోన్ చేయవచ్చు. కోవిడ్ -19 పై రాష్ట్రాలు, కేంద్ర పాలిత ప్రాంతాల హెల్ప్లైన్ ల జాబితా కోసం కింది లింక్ను గమనించవచ్చు.https://www.mohfw.gov.in/pdf/coronvavirushelplinenumber.pdf .
యువజన వ్యవహారాలు, క్రీడల మంత్రిత్వ శాఖ
ఖేలో ఇండియా క్రీడా పాఠశాలగా షిల్లాంగ్.లోని అస్సాం రైఫిల్స్ పబ్లిక్ స్కూల్
ఈశాన్య భారతావనిలో ఎంపికైన తొలి క్రీడాపాఠశాల
షిల్లాంగ్.లోని అస్సాం రైఫిల్స్ పబ్లిక్ స్కూల్ ను, ఖేలో ఇండియా క్రీడా పాఠశాలగా కేంద్ర యువజన వ్యవహారాలు, క్రీడా శాఖ మంత్రి కిరెణ్ రిజిజు సోమవారం ప్రారంభించారు. ప్రస్తుతం దేశవ్యాప్తంగా 9 క్రీడా పాఠశాలలకు ఆమోదం లభించింది. వాటిలో ఐదింటిని రక్షణ, పారామిలిటరీ బలగాలు నిర్వహిస్తున్నాయి. కాగా, ఈశాన్య ప్రాంతంలో ఖేలో ఇండియా పథకం కింద ఎంపికైన తొలి క్రీడా పాఠశాలగా ఎ.ఆర్.పి.ఎస్.కు గుర్తింపు లభించింది.
ఈ గుర్తింపుతో, స్కూల్లోని ప్రతిభావంతులైన క్రీడా విద్యార్థుల అన్నిరకాల వ్యయాన్ని ఇకపై ప్రభుత్వమే భరిస్తుంది. వారి భోజనం, వసతి, విద్యాబ్యాసం ఖర్చును, క్రీడా పోటీల ఖర్చును, బీమా సౌకర్యం, వైద్య, క్రీడా శిక్షణా వ్యయం, శిక్షణ ఇచ్చే కోచ్.లకు వేతనం, క్రీడా ఉపకరణాల ఖర్చు తదితర అంశాలన్నింటినీ ప్రభుత్వమే చూసుకుంటుంది. విద్యను, క్రీడా శిక్షణతో ఏకీకృతం చేసి, దేశంలో క్రీడాభివృద్ధికి కృషిచేస్తూ, అథ్లెట్ల క్రీడా జీవితాలను మెరుగుపరచమే లక్ష్యంగా ఖేలో ఇండియా పథకాన్ని ప్రభుత్వం అమలుచేస్తోంది. ఎ.ఆర్.పి.ఎస్.ను ఖేలో ఇండియా పాఠశాలగా ఎంపిక చేయడంతో ఈశాన్య, గ్రామీణ, గిరిజన ప్రాంతాల్లోని బాలల క్రీడా ప్రతిభాపాటవాలను గుర్తించి, వారి అభ్యున్నతికి తోడ్పడేందుకు వీలు కలుగుతుంది.
ఈ సందర్భంగా కేంద్రమంత్రి కిరెణ్ రిజిజు మాట్లాడుతూ, “అస్సాం రైఫిల్స్ పబ్లిక్ స్కూల్ పయనంలో ఇదో చారిత్రాత్మక ప్రారంభం. ఖేలో ఇండియా క్రీడా కేంద్రంగా మారిన ఈ స్కూలు ఇకపై బాలబాలికలను క్రీడాకారులుగా తీర్చిదిద్దుతుంది. దీర్ఖకాలంలో ఒలిపింక్ క్రీడల్లో కూడా పతకాలు గెలిచే విజేతలుగా వారిని తయారు చేస్తుంది,” అని అన్నారు.
గత కొన్నేళ్లుగా ఈ స్కూల్లో ఎన్నో గుణాత్మక మార్పులు తీసుకురావడంలో అస్సాం రైఫిల్స్ డైరెక్టర్ జనరల్,.. లెఫ్టినెంట్ జనరల్ సుఖ్.దీప్ సంగ్వాన్ చేసిన కృషి ప్రశంసనీయమని రిజిజు అన్నారు. “ఈ పాఠశాలలో క్రీడలు ఎప్పుడూ ఒక అంతర్భాగంగా ఉంటూ వస్తున్నాయి. భవిష్యత్తులో ఈ స్కూలు చాంపియన్లను సృష్టించే అవకాశం ఉంది. గత కొన్నేళ్లుగా లెఫ్టినెంట్ జనరల్ సుఖ్.దీప్ సంగ్వాన్ ఎంతో చొరవతో పాఠశాలలో ఎన్నో అద్భుతమైన మార్పులు చేశారని ఒప్పుకోవలసిందే. స్పోర్ట్స్ స్కూలుగా ఎంపిక కావడం ఈ పాఠశాలకు ఒక అదనపు ప్రత్యేకత అవుతుంది. భారతదేశాన్ని క్రీడాశక్తిగా తీర్చిదిద్దాలన్న ప్రధాని నరేంద్రమోదీ దార్శనికతను సాకారం చేసేందుకు ఇది దోహదపడుతుంది.” అని ఆయన అన్నారు.
విద్య, క్రీడాపరంగా చక్కని రికార్డు, భోజన, వసతి గృహ సౌకర్యం, క్రీడా సదుపాయాల అభివృద్ధికి గల అవకాశాలు ప్రాతిపదికగా అస్సాం రైఫిల్స్ పబ్లిక్ స్కూలుకు ఖేలో ఇండియా క్రీడా పాఠశాలగా గుర్తింపు లభించింది. ఒలింపిక్ క్రీడాంశాల్లో విద్యార్థులను తీర్చిదిద్దేందుకు కేంద్ర యువజన వ్యవహారాలు, క్రీడా మంత్రిత్వ శాఖ, కేంద్ర హోమ్ మంత్రిత్వ శాఖ భాగస్వామ్యం వహించడం కూడా ఇందుకు దోహదపడింది. ఈ స్కూలులో శిక్షణకోసం విలువిద్య, అధ్లెటిక్స్, ఫెన్సింగ్ క్రీడాంశాలను ఎంపిక చేశారు. తొలి సంవత్సరంలో ఇక్కడ మొత్తం వందమంది వసతికి ఏర్పాట్లు చేశారు. బాలబాలికలకు సమాన నిష్పత్తిలో అవకాశం ఇస్తారు.
గణాంకాలు- కార్యక్రమాల అమలు మంత్రిత్వ శాఖ
భారతదేశంలో పేరోల్ నివేదిక - అధికారిక ఉపాధి దృక్పథం
సెప్టెంబర్ 2017 నుంచి మే 2021 మధ్య కాలంలో దేశంలోని 'ఉపాధి స్థితి'పై, 'కేంద్ర గణాంకాలు, కార్యక్రమాల అమలు మంత్రిత్వ శాఖ' ఆధ్వర్యంలోని 'జాతీయ గణాంకాల కార్యాలయం' పత్రిక ప్రకటన జారీ చేసింది. నిర్ణీత అంశాల్లో అభివృద్ధిని గణించడానికి, ఎంపిక చేసిన ప్రభుత్వ సంస్థల్లోని పరిపాలన దస్త్రాల ఆధారంగా ఈ ప్రకటన విడుదల చేసింది. వివరణాత్మక ప్రకటన జత చేయబడింది.
ప్రకటనను చూడటానికి ఇక్కడ క్లిక్ చేయండి.